শক্তি বাড়াচ্ছে নিম্নচাপ, শুক্রবার থেকেই পালটে যাবে আবহাওয়া

ওয়েবডেস্ক- সকাল থেকেই রোদ মাঝে মধ্যে আকাশ মেঘলা (Cloudy Sky) করে আসছে, সেই সঙ্গে রয়েছে আর্দ্রতাজনিত (Humidy) অস্বস্তি। মাঝে মাঝে চলেছে ঝিরিঝিরি বৃষ্টি (Drizzling rain) । পুজোর আগে ও পরে কী রকম আবহাওয়া থাকবে, সেই নিয়ে বেজায় উদ্বিগ্ন বঙ্গবাসী। আলিপুর আবহাওয়া দফতরের (Alipur Weather Office) খবর অনুযায়ী, উত্তর-পশ্চিম বঙ্গোপসাগরে (Bay Of Bengal) নিম্নচাপ (Low Pressure) তৈরি হয়েছে। উত্তর-পশ্চিম বঙ্গোপসাগর ও ওড়িশা উপকূলে (Odisha Cost) সৃষ্ট এই নিম্নচাপ আরও শক্তি বাড়াছে। আগামী দুদিনে সেই নিম্নচাপটি আরও শক্তি বাড়িয়ে ওড়িশা সংলগ্ন এলাকায় প্রভাব ফেলবে। নিম্নচাপ দক্ষিণ দিকে হেলে রয়েছে। ক্রমশ সেটি পশ্চিম ও উত্তর-পশ্চিম দিকে অগ্রসর হবে।

মৌসুমী অক্ষরেখা বাংলা থেকে সরে ঝাড়খণ্ড ও ওড়িশার উপর দিয়ে বিস্তৃত হয়েছে। আগামী দুদিনে সেই সুপষ্ট নিম্নচাপে পরিণতি হতে পারে। এর প্রভাব পড়বে ওড়িশা সংলগ্ন এলাকায়। এই অক্ষরেখা গঙ্গানগর, সিরসা, ডাটিয়া ও ডালটনগঞ্জের উপর দিয়ে ওড়িশা ও বঙ্গোপসাগরের উপর দিয়ে এগিয়ে পূর্ব ও মধ্য বঙ্গোপসাগর পর্যন্ত বিস্তৃত । তবে এর প্রভাবে এই মুহূর্তে কলকাতা সহ দক্ষিণবঙ্গে ভারী বৃষ্টির পূর্বাভাস নেই।

আরও পড়ুন- পুজোতে সুখবর! খুলতে চলেছে রুফটপ রেস্তোরাঁ

কলকাতার আকাশে আজ সকাল থেকে মেঘ রোদের লুকোচুরি চলছে। বিক্ষিপ্তভাবে বজ্রবিদ্যুৎ-সহ হালকা বৃষ্টির সম্ভাবনা রয়েছে । বৃহস্পতি থেকে শনিবার পর্যন্ত মেঘলা আকাশের পূর্বাভাস। তবে মাঝে মধ্যে চড়া রোদের আনাগোনা। সেই আর্দ্রতাজনিত অস্বস্তি বজায় থাকবে। বৃহস্পতি ও শুক্রবার কলকাতা-সহ সব জেলাতেই বজ্রবিদ্যুৎ-সহ হালকা থেকে মাঝারি বৃষ্টির পূর্বাভাস রয়েছে। শুক্রবার বিক্ষিপ্তভাবে দু-এক জায়গায় ভারী বৃষ্টির সম্ভাবনা রয়েছে, এর মধ্যে রয়েছে বাঁকুড়া ও পশ্চিম মেদিনীপুর জেলায়। শনিবার দক্ষিণবঙ্গের সব জেলাতেই হালকা থেকে মাঝারি বৃষ্টিপাতের পূর্বাভাস রয়েছে।

রবি ও সোমবার বৃষ্টির পরিমাণ কিছুটা কমবে। আজ দিনের সর্বোচ্চ তাপমাত্রা ৩২ ডিগ্রি সেলসিয়াস ও সর্বনিম্ন তাপমাত্রা ২৬ ডিগ্রির আশেপাশে ঘোরাঘুরি করবে। তবে দক্ষিণবঙ্গে না হলেও উত্তরবঙ্গে ভারী বৃষ্টির পূর্বাভাস রয়েছে। ভারী বৃষ্টিতে ভিজবে আলিপুরদুয়ার, জলপাইগুড়ি ও দার্জিলিং জেলা। বজ্রবিদ্যুৎ-সহ বৃষ্টি হতে পারে বাকি জেলাগুলিতেও। সেই সঙ্গে ৩০ থেকে ৪০ কিলোমিটার বেগে ঝোড়ো হাওয়া বইতে পারে। শুক্রবার ভারী বৃষ্টির পূর্বাভাস রয়েছে দার্জিলিং, কালিম্পং, আলিপুরদুয়ার ও জলপাইগুড়ি জেলায় । বাকি জেলাগুলিতে বজ্রবিদ্যুৎ-সহ বৃষ্টির সম্ভাবনা।  শনিবারেও আলিপুরদুয়ার এবং কোচবিহারে ভারী বৃষ্টির সম্ভাবনা রয়েছে। রবি ও সোমবার বৃষ্টির পরিমাণ কমবে। তবে বিক্ষিপ্ত ভাবে উত্তরের জেলাগুলিতে বৃষ্টির পরিমাণ কমবে।

দেখুন আরও খবর-